Тырныауз и вольфрам-молибден къыщIэхыпIэм
Лэжьэн щIидзэжмэ, Тырныауз и вольфрам-молибден къыщIэхыпIэм сом меларди 10 и уасэ хэхъуэу къитыну хуагъэфащэ.
«СызэригугъэмкIэ, а проектыр дызыхуэныкъуэщ, сыту жыпIэмэ илъэс зыбжанэ дэкIмэ, вольфрамрэ молибденрэ къыщыщIах щIыпIэхэм я гъэтIылъыгъэхэм яухынущ, абы щыгъуэми щIэхэр къызэIуахакъым», — жиIащ Кавказ Ищхъэрэм и IуэхухэмкIэ Урысей Федерацэм и министрым и япэ къуэдзэ Байсултанов Одес.
Iуэхур зэтраублэжмэ, Тырныауз къалэм цIыху миным щIигъум лэжьыгъэ IэнатIэ щагъуэтынущ.
А щIыпIэм вольфрам къыщыщIэхыныр зэфIэгъэувэжыным и телъхьэу зэрыщытыр нэхъапэIуэкIэ жиIащ Урысей Федерацэм и Президент Путин Владимир.
Темыр Дисанэ.
